OpenLLM-France/wikimedia huggingface dataset:
# Luís Galego

Luís Galego (Porto, 25 d'abril de 1966), és un jugador d'escacs portuguès, que té el títol de Gran Mestre des de 1992.
A la llista d'Elo de la FIDE de gener de 2014, hi tenia un Elo de 2465 punts, cosa que en feia el jugador número 2 (en actiu) de Portugal. El seu màxim Elo va ser de 2543 punts, a la llista d'abril de 2006 (posició 351 al rànquing mundial).

## Resultats destacats en competició

Galego ha estat 3 cops Campió de Portugal, els anys 1994, 2004, i 2005. El 2006, va empatar als llocs 2n-9è amb Luke McShane, Stephen J. Gordon, Gawain Jones, Šarūnas Šulskis, Danny Gormally, Klaus Bischoff i Karel van der Weide al II Campionat individual obert de la UE a Liverpool.

### Participació en olimpíades d'escacs

Galego ha participat, representant Portugal, en deu Olimpíades d'escacs, totes les edicions celebrades entre els anys 1990 i 2008 (amb un total de 54½ punts de 101 partides, un 54%). A les edicions de 1990 i 1992 hi participà com a Mestre de la FIDE, a les edicions entre 1994 i 2000 hi participà com a MI, i a partir de 2002 com a GM, (i ha jugat sempre al primer tauler des de 2002).

## Notes i referències

* 1 2 «Nota biogràfica de Luís Galego» (en anglès). Chessgames.com. [Consulta: 1r agost 2011].
* ↑ «"Rànquing d'escaquistes per federació: Portugal"» (en anglès). lloc web de la FIDE. [Consulta: 19 gener 2014].
* ↑ Posició al rànquing mundial i evolució Elo de Luís Galego «benoni.de». Arxivat de l'original el 2014-02-01. [Consulta: 1r agost 2011]. (alemany)
* ↑ Crowther, Mark. «TWIC 619: European Union Individual Championships» (en anglès). London Chess Center, 18-09-2006. Arxivat de l'original el 2012-08-29. [Consulta: 20 març 2011].
* ↑ «Fitxa de Luís Galego, Olimpíades d'escacs» (en anglès). OlimpBase. [Consulta: 1r agost 2011].

## Enllaços externs

* Estimació Elo de Luís Galego a «chessmetrics.com». [Consulta: 5 agost 2011]. (anglès)
# Frederick Holman

Frederick Holman (Dawlish, Devon, març de 1885 – Exeter, Devon, 23 de gener de 1913) va ser un nedador anglès que va competir a principis del segle xx. El 1908 va prendre part en els Jocs Olímpics de Londres, on va guanyar la medalla d'or en la prova dels 200 metres braça.
Posteriorment es dedicà a la cuina, gestionant el seu propi restaurant, però morí amb tan sols 29 anys fruit de les complicacions d'una febre tifoide i una pneumònia.

## Referències

* 1 2 «Fred Holman Olympic Results». sports-reference.com. Arxivat de l'original el 10 de setembre 2015. [Consulta: 1r desembre 2015].
* ↑ Dawlish Swimming Club, Dawlish Club History Arxivat 2015-12-08 a Wayback Machine.. Consulta 8 octubre 2015.
# Arthur Tell Schwab

Arthur Tell Schwab (Börtewitz, 4 de setembre de 1896 - Siglingen, 27 de febrer de 1945) va ser un atleta suïssos, especialista en marxa, que va competir durant les dècades de 1920 i 1930. Era el pare del també atleta Fritz Schwab.
Va prendre part en tres edicions dels Jocs Olímpics d'Estiu, el 1924, 1932 i 1936. Als Jocs de París de 1924 fou cinquè en els 10 km marxa. El 1932, a Los Angeles, abandonà en la prova dels 50 km marxa, mentre en els Jocs de Berlín de 1936 guanyà la medalla de plata en la mateixa prova.
En el seu palmarès també destaca una medalla de plata en els 50 km marxa del Campionat d'Europa d'atletisme de 1934 i vuit rècords mundials en diferents distàncies de la marxa.
Morí en un bombardeig en els mesos finals de la Segona Guerra Mundial.

## Millors marques

* 10 km marxa. 46h 02' (1936)
* 50 km marxa. 4h 31' 32" (1935)

## Referències

* 1 2 3 4 «Arthur Tell Schwab Olympic Results». sports-reference.com. Arxivat de l'original el 29 d'agost 2009. [Consulta: 18 abril 2020].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d'abril 2020. [Consulta: 24 juliol 2018].
* ↑ Fitxa a trackfield.brinkster.net
# Golany

El Golany és una muntanya de 864 metres que es troba entre els municipis de Sant Martí de Llémena, a la comarca del Gironès i de Sant Miquel de Campmajor, a la comarca del Pla de l'Estany.

## Referències

* ↑ «Golany». Gran Enciclopèdia Catalana. Barcelona: Grup Enciclopèdia Catalana.
# Gregorio Pardo

Gregorio Pardo (Burgos,? - ca. 1557) fou un escultor i tallista castellà, probablement fill de l'escultor Felipe Bigarny.
El 1532 entrà d'aprenent al taller de Damià Forment. Es va casar amb una filla de l'arquitecte Alonso de Covarrubias. Se li suposa aprenent a Itàlia donat els resultats d'una obra d'influència toscana.

## Obra escultòrica

Va realitzar diversos treballs als retaules de la parròquia de Sant Nicolau de Bari i a l'església del Convent de la Mercè, totes dues a Burgos. Entre 1535 i 1536 li és encarregat, pels marmessors del notari valencià Gaspar Eximeno, el relleu de la Resurrecció de la capella del mateix nom de la Catedral de València, que s'havia cregut d'altres autors com Forment o Ordóñez.
Els seus treballs més importants són a la catedral de Toledo. Seus són els armaris de l'avantsala capitular, que mostren influència de la decoració hel·lenística. També són seves les estàtues i columnes de la portada de la capella de la Torre i els dos medallons sobre la porta interior del creuer (porta dels Lleons). En aquesta mateixa catedral va treballar al costat de Bigarny en les talles del cor.
A Catalunya, es pot veure una talla en alabastre, Dormició de la Mare de Déu: Sant Jaume el Major, atribuïda a Pardo, realitzada en col·laboració amb Damià Forment, al Museu Nacional d'Art de Catalunya.

## Referències

* ↑ Alguns autors el consideren deixeble, però no fill.
* ↑ [Josep Martínez Rondán. El retaule de la Resurrecció de la Seu de València. Sagunt, 1998.
* ↑ Catàleg en línia del MNAC. Obra #009853-000

## Bibliografia

* Conde de la Viñaza. Adiciones al diccionario histórico de los más ilustres profesores de las Bellas Artes de España de Juan Agustían Cean Bermúdez. Madrid, 1899.
* Camón Aznar, José. La escultura y la rejería españolas del siglo XVI. Summa Artis. Historia general del arte. Vol. XVIII. Espasa Calpe, Madrid 1961.
# Hostal del Vent (Lladurs)

Hostal del Vent és una masia (antic hostal) dels Torrents, a l'extrem nord-est del municipi de Lladurs, a la comarca catalana del Solsonès.
Està edificada sobre un collet, a 1.280 m., on acaba la carena que baixa del Prat d'Estaques, al sud-oest, i comença la de la Ventolada, que agafa direcció est. A les fondalades de la banda sud s'inicia la frondosa rasa de Torrenteller, i al nord-est s'estén el profund i espectacular esvoranc del Clot de Vilamala (pujant al turonet que hi ha al nord-est de la masia se'n pot gaudir d'una impactant visió). Cap a ponent unes pendents més suaus baixen vers la masia d'Encies i la Riera de Canalda.
A pocs metres de la masia hi passa la carretera de Solsona a Coll de Jou. De davant seu surt la pista forestal que, amb uns 3,5 km, porta a l'enrunada masia de Capdevila, resseguint les capçaleres de les rases de Torrenteller i de Capdevila.
Cap al sud, per la rasa de Torrenteller, es despenja un interessant sender, bastant emboscat i no gaire senyalitzat, però poc perdedor. A la cota 1.100 m. aproximadament es bifurca: per la dreta porta a la masia de Torrenteller i per l'esquerra, després de travessar la rasa, es pot resseguir la Rua de Corrua, que passa per sota del Morro de Truja, les obrades balmes de la Corrúa i la Quesis, la Trona, el Tossal de l'Àliga, la balma de la Cabrota i arriba a la Rasa de Capdevila, des d'on es pot pujar a la masia de Capdevila o baixar a la del Cavall.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Hostal del Vent (Lladurs)». Gran Enciclopèdia Catalana. Barcelona: Grup Enciclopèdia Catalana.
* ↑ Al Solsonès i al Berguedà en diuen rua al camí que circula per una faixa, generalment arbrada, compresa entre dos cingles situats a distint nivell.

## Bibliografia

* Mapa Vall de Lord, Esc. 1:25.000., Editorial Alpina.
# Gayle Dull

Gayle Albert Dull (Ohio, 4 de maig de 1883 – Franklin, Pennsilvània, 16 d'octubre de 1918) va ser un atleta estatunidenc que va competir a començaments dels segle xx.
El 1908 va prendre part en els Jocs Olímpics de Londres, on disputà dues proves del programa d'atletisme: les tres milles per equips, en què aconseguí la medalla de plata formant equip amb George Bonhag, John Eisele, Herb Trube i Harvey Cohn i els 3200 metres obstacles, on quedà eliminat en sèries.

## Referències

* ↑ «Gayle Dull Olympic Results». sports-reference.com. Arxivat de l'original el 18 de desembre 2012. [Consulta: 6 abril 2016].
# Pederneg

Pederneg (en francès Pédernec) és un municipi bretó, situat al departament francès de les Costes d'Armor. El consell municipal ha aprovat la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.712 | 1.629 | 1.527 | 1.664 | 1.633 | 1.654 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Jean-Paul Le Goff | |
# Gerd Hornberger

Gerd Hornberger (Waldfischbach-Burgalben, 17 de febrer de 1910 - Waldfischbach-Burgalben, 13 de setembre de 1988) va ser un atleta alemany, especialista en curses de velocitat, que va competir durant les dècades de 1920 i 1930.
El 1936 va prendre part en els Jocs Olímpics de Berlín, on disputà dues proves del programa d'atletisme. Guanyà la medalla de bronze en la cursa dels 4x100 metres relleus formant equip amb Wilhelm Leichum, Erich Borchmeyer i Erwin Gillmeister, mentre en la cursa dels 100 metres quedà eliminat en sèries.
En el seu palmarès també destaquen dues medalles d'or en els 4x100 metres relleus del Campionat d'Europa d'atletisme de 1934 i 1938. També guanyà el campionat alemany dels 100 metres de 1936 i 1938, el dels 200 de 1937, i el dels 4x100 relleus de 1936 i 1937.

## Millors marques

* 100 metres llisos. 10.4" (1934)
* 200 metres llisos. 21.3" (1935)

## Referències

* 1 2 3 «Gerd Hornberger Olympic Results». sports-reference.com. Arxivat de l'original el 17 d’abril 2020. [Consulta: 17 abril 2020].
* ↑ Fitxa a trackfield.brinkster.net
# Harry Johnson (boxejador)

Herbert Henry "Harry" Johnson (Hoxton, Londres, 10 d'agost de 1887 – Westminster, Londres, 16 de setembre de 1947) va ser un boxejador anglès que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de bronze de la categoria del pes lleuger del programa de boxa, en perdre en semifinals contra Frederick Spiller.

## Referències

* ↑ «Harry Johnson Olympic Results». sports-reference.com. Arxivat de l'original el 4 de novembre 2012. [Consulta: 5 novembre 2015].
# Korbin Albert

Korbin Albert (Grayslake, 13 d'octubre de 2003) és una futbolista estatunidenca que juga com a migcampista al Paris Saint-Germain i amb la selecció dels Estats Units.

## Trajectòria

Albert va néixer a Grayslake, un suburbi de Chicago, i va començar a jugar a l'Eclipse Select Soccer Club. Durant aquell temps, Albert va representar la selecció juvenil dels Estats Units en diferents etapes i també va ser considerada la millor jugadora de la temporada del seu equip en dues temporades (2018-19 i 2020-21).
El 31 de gener de 2023, Albert va rfitxar pel Paris Saint-Germain amb un contracte inicial de dos anys i mig.
El 25 de juliol de 2022, Albert va ser seleccionada per a la Copa del Món femenina sub-20 a Costa Rica. El novembre de 2023, Albert va ser seleccionada per primera vegada amb la selecció absoluta i va debutar contra la selecció de la Xina en un amistós el 5 de desembre de 2023.

## Referències

* ↑ «USA – K. Albert – Profile with news, career statistics and history – Soccerway». int.soccerway.com. [Consulta: 7 febrer 2023].
* ↑ «Korbin Albert». TopDrawerSoccer.com. [Consulta: 7 febrer 2023].
* ↑ «U.S. Under-20 Women's Youth National Team Draws Netherlands, 2–2, Then Wins Penalty Shootout To Take Title At 2022 Sud Ladies Cup In France» (en anglès). www.ussoccer.com. [Consulta: 1r febrer 2023].
* ↑ «ECNL announces 20/21 Players of the Year | Club Soccer | Youth Soccer». TopDrawerSoccer.com. [Consulta: 7 febrer 2023].
* ↑ «ECNL Players of the Year for 2018/2019 | Club Soccer | Youth Soccer». TopDrawerSoccer.com. [Consulta: 7 febrer 2023].
* ↑ «Irish Add Korbin Albert to Incoming Class». Notre Dame Fighting Irish – Official Athletics Website, 11-06-2021. [Consulta: 7 febrer 2023].
* ↑ «2021 All-ACC Women's Soccer Awards Announced». theacc.com, 04-11-2021. [Consulta: 7 febrer 2023].
* ↑ «Korbin Albert signs for Paris Saint-Germain». EN.PSG.FR, 31-01-2023. [Consulta: 7 febrer 2023].
* ↑ «Albert Makes USWNT U-20 World Cup Roster». Notre Dame Fighting Irish – Official Athletics Website, 25-07-2022. [Consulta: 7 febrer 2023].
* ↑ «USA – K. Albert – Profile with news, career statistics and history – Soccerway». int.soccerway.com. [Consulta: 7 febrer 2023].
* ↑ «USWNT roster: Who is Korbin Albert? Meet the uncapped player» (en anglès americà). Just Women's Sports. [Consulta: 1r desembre 2023].
* ↑ «Who is Korbin Albert? Meet the player everyone Googled after USWNT roster release» (en anglès americà). USA TODAY. [Consulta: 1r desembre 2023].
* ↑ «USWNT vs. Dominican Republic: Starting XI & Lineup Notes | 2024 Concacaf W Gold Cup» (en anglès). [Consulta: 25 febrer 2024].
# Goteres

Goteres és una muntanya de 919 metres que es troba al municipi de Sant Hilari Sacalm, a la comarca de la Selva.
Al cim podem trobar-hi un vèrtex geodèsic (referència 299102001).
# Hug de Tolosa

Hug de Tolosa fou un possible comte de Tolosa i Nimes, que Settipani situa entre 961 i 978. Hauria exercit entre vers 961 i vers 972.
Settipani estableix dos possibles fills de Ramon (IV) de Tolosa, i considera a Hug el gran. No obstant aquest Hug podria ser el comte Hug I de Roergue, net de Ramon II de Roergue, que al seu testament del 961 esmenta al seu net Hug i un germà d'aquest de nom Ramon ("Ugoni nepoti meo…Raymundo fratre suo", "el meu net Hug i el seu germà Ramon"). Settipani suposa que seria el "Ugoni comiti nepoti meo…" (el meu net el comte Hug) del testament de Garsenda de Gascunya, vídua de Ramon III Ponç I i com que l'esmenta abans que Ramon suposa que era el fill gran o almenys el fill més gran viu. Si al testament, datat el 972, esmenta a Hug com a comte, voldria dir que ho era en aquella data, però hauria mort poc després sense fills o s'hauria retirat a la vida monàstica, deixant pas al seu germà Ramon (V) de Tolosa, que hauria estat comte de Tolosa vers 972-978.
La Fundació per la Genealogia Medieval considera fins a quatre fills, sent Hug el segon. Així esmenta com a fill gran a Ramon (+ "in Garazo" vers 972/979, comte de Tolosa

## Notes i referències

* ↑ Genealogia dels comtes de Tolosa
* ↑ aquesta opinió sembla més lògica donat que el primer fill solia portar el nom del pare o del avi, mentre Hug és un nom extern a la casa de Tolosa; però també és possible que un primer fill de nom Ramon hagués mort després del naixement d'Hug; era habitual que al néixer després un altre fill, se li donés el nom del difunt, especialment si era el nom del pare
* ↑ J. Mª Lacarra, Textos navarros del Códice de Roda, a Estudios de Edad Media de la Corona de Aragón Vol. I (Saragossa, 1945) 33, pàg. 251.
* ↑ esmentat al Codi de Roda com a "Regemundo [filius Pontio et filia Garsie Sanzionis]…et domnus Ucus episcopus"; Settipani diu que no l'identifica, ja que podria ser el comte Hug de Roergue; no hi ha explicació al fet de ser nomenat primer al testament de Garsenda

## Vegeu també

* Llista dels comtes de Tolosa.
# Joseph Forshaw

Joseph "Joe" Forshaw, Jr. (Saint Louis, Missouri, 13 de maig de 1881 – Saint Louis, 26 de novembre de 1964) va ser un maratonià estatunidenc que va competir a començaments del segle XX i que disputà tres edicions dels Jocs Olímpics.
El 1906 va prendre part en els Jocs Intercalats d'Atenes, on fou dotzè en la marató. El Dos anys més tard, als Jocs de Londres, guanyà la medalla de bronze en la marató, en finalitzar rere Johnny Hayes i Charles Hefferon. El 1912, a Estocolm, disputà els darrers Jocs Olímpics, amb una desena posició en la marató.

## Referències

* ↑ «Joe Forshaw Olympic Results». sports-reference.com. Arxivat de l'original el 16 de setembre 2011. [Consulta: 19 desembre 2015].
# Banner Johnstone

Banner Carruthers Johnstone (Bebington, Cheshire, 11 de novembre de 1882 – Bournemouth, 20 de juny de 1964) va ser un remer anglès que va competir a començaments del segle xx.
Nascut a Bebington, aleshores part de Cheshire, estudià a l'Eton College, on fou capità de l'equip de rem, i al i al Trinity College de la Universitat de Cambridge, on fou membre de Pitt Club. Remà amb Cambridge a la regata Oxford-Cambridge de 1904, 1905, 1906 i 1907, que guanyà en tres ocasions, alhora que fou president del C.U.B.C.
En deixar Cambridge, Johnstone passà a forma part del Leander Club. A la Henley Royal Regatta guanyà la Silver Goblets el 1906 i 1907 amb R V Powell i el 1909 amb Edward Gordon Williams. També disputà la Grand Challenge Cup. El 1908 disputà els Jocs Olímpics de Londres, on guanyà la medalla d'or en la prova del vuit amb timoner del programa de rem.
El 1909 passà a treballar al Servei Cartogràfic de Ceilan i el 1913 a l'administració colonial de Zanzíbar. En començar la Primera Guerra Mundial estava al cos de transport a l'Àfrica oriental, però el 1917 marxà cap a França amb el 1r Black Watch i la 1a brigada d'infanteria. Fou condecorat amb l'Orde de l'Imperi Britànic pels seus serveis a França i Bèlgica.
Durant alguns anys exercí de corresponsal de rem pel Daily Telegraph.

## Referències

* ↑ Fletcher, Walter Morley. The University Pitt Club: 1835-1935. First Paperback. Cambridge: Cambridge University Press, 2011, p. 95. ISBN 978-1-107-60006-5.
* 1 2 The Rowers of Vanity Fair
* 1 2 «Banner Johnstone Olympic Results». sports-reference.com. Arxivat de l'original el 24 d'octubre 2012. [Consulta: 23 abril 2016].
# Gerd Strantzen

Gerd Strantzen (Hamburg, 12 de desembre de 1897 - 30 d'agost de 1958) va ser un jugador d'hoquei sobre herba alemany que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla de bronze com a membre de l'equip alemany en la competició d'hoquei sobre herba. Fou 7 vegades internacional entre 1925 i 1928.

## Referències

* ↑ «Gerd Strantzen Olympic Results». sports-reference.com. Arxivat de l'original el 19 de setembre 2011. [Consulta: 12 juny 2018].
* ↑ Nationalspieler Herren a bremenhockey.de
# Grande Rocheuse

La Grande Rocheuse és una muntanya de 4102 metres que es troba a la regió de l'Alta Savoia a França.

## Enllaços externs

* «Camptocamp.org». [Consulta: 25 agost 2011].
* «Summitpost.com» (en anglès). [Consulta: 25 agost 2011].
Quatremils dels Alps :
Alps
Quatremils
categoria :
# Rosealee Hubbard

Rosealee Hubbard (Adelaida, 24 de març de 1980) és una ciclista australiana especialista en la pista. Ha guanyat una medallea als Campionats del Món.

## Palmarès

* 1998
** Campiona del món júnior en Velocitat
* 2002
** Campiona d'Austràlia en keirin
* 2004
** Campiona d'Austràlia en keirin

### Resultats a la Copa del Món

* 2002
** 1a a Sydney, en Keirin
* 2003
** 1a a Sydney, en Keirin
** 1a a Sydney, en Velocitat per equips
* 2004
** 1a a Aguascalientes, en Velocitat per equips

## Enllaços externs

* Fitxa a .sitiodeciclismo.net
* Fitxa a cyclebase.nl
* Fitxa a museociclismo.it
# Furcula bifida

Furcula bifida és una espècie de lepidòpter ditrisi de la família dels notodòntids (Notodontidae).

## Distribució

Es troba per tot Europa, al nord d'Àfrica, Mongòlia, Kazakhstan i Xinjiang.
És una espècie present a la península Ibèrica.

## Descripció

Les ales anteriors són de color gris, amb una àmplia banda central de color gris fosc, i una taca del mateix color cap a les puntes de les ales; per dins la banda està marginada per una línia negra recta i exteriorment per una línia corba; la tercera línia és doble, i es corba cap als costats. La primera línia interior és negra, i la segona que va cap a l'exterior és ocre. Les ales posteriors són de color blanc amb taques de color cafè al llarg del marge. L'envergadura alar és de 44 a 48 mm. Difereix de Furcula furcula en la seva mida generalment més gran, però més especialment en la forma de la línia de color negre que forma el marge exterior de la banda central; aquesta forma una corba neta mentre que Furcula bifida sempre és més o menys en angle o dentada cap al marge frontal de les ales. Vola en les nits de maig a juliol i se sent atreta per la llum, el mascle més que la femella. La larva és com una versió petita de l'estranya larva de Cerura vinula, amb l'últim parell de potes falses modificat en dues llargues "cues". S'alimenta d'àlbers i trèmols, i ocasionalment de salzes. L'espècie passa l'hivern com pupa en un capoll en el tronc de la planta nutrícia.

## Subespècies

* F. b. bifida (Brahm, 1787)
* F. b. lype (Seiffers, 1933)
* F. b. urocera Boisduval, 1840

## Galeria

* Eruga
* Vista dorsal
* Il·lustració de John Curtis' Entomologia britànica
* Hàbitat

## Notes

* ^ L'estació de vol es refereix a les Illes Britàniques. Això pot variar en altres parts de la seva àrea de distribució.

## Referències

* ↑ «Biodiversidad Virtual» (en castellà). [Consulta: 21 gener 2016].
* ↑ "Robinson, G. S., P. R. Ackery, I. J. Kitching, G. W. Beccaloni & L. M. Hernández, 2010.
* ↑ Chinery, Michael (1986).
* ↑ Skinner, Bernard (1984).

## Enllaços externs

* Funet
* Lepiforum
# Robert Lyne

Robert Francis Lyne (Newport, 2 d'abril de 1885 – Bristol, 13 d'abril de 1957) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Robert Lyne Olympic Results». sports-reference.com. Arxivat de l'original el 5 de novembre 2012. [Consulta: 15 novembre 2015].
# Gerd Völs

Gerd Völs (valor desconegut, 22 de desembre de 1909 - Hannover, 15 de març de 1991) fou un remer alemany que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla de bronze en la prova del vuit amb timoner del programa de rem. En el seu palmarès també destaquen dos campionats nacionals, un de vuit amb timoner i un de quatre sense timoner.

## Referències

* 1 2 «Gerd Völs Olympic Results». sports-reference.com. Arxivat de l'original el 2012-10-12. [Consulta: 13 març 2019].
# Audrey Williamson

Audrey Williamson (Bournemouth, 28 de setembre de 1926 - Llandrillo-yn-Rhos, 29 d'abril de 2010), de casada Mitchell, va ser una atleta anglesa, especialista en curses de velocitat, que va competir durant en els anys posteriors a la Segona Guerra Mundial.
El 1948 va prendre part en els Jocs Olímpics d'Estiu de Londres, on va guanyar la medalla de plata en la cursa dels 200 metres del programa d'atletisme. Finalitzà rere la neerlandesa Fanny Blankers-Koen.
Va continuar competint fins al 1954 i va guanyar diversos títols de l'exèrcit, però no tornà a ser seleccionada a nivell internacional.

## Millors marques

* 200 metres. 25.1" (1948)

## Referències

* 1 2 3 Audrey Williamson a Sports Reference (arxivat)
# Puig Grosser

El Puig Grosser és una muntanya de 808 metres que es troba al municipi d'Espolla, a la comarca catalana de l'Alt Empordà.